《风入松 其十 雪湖》
明代·高濂

瑶台银阙画图中。琼树玲珑。玉垒长堤跨十里，白茫茫、山色当空。

树底红含瘦叶，云边绿剩孤松。

梅花依旧月空朦。清兴谁同。鹤去不还千载梦，冻云深、亭锁阴浓。

村店酒香人醉，山楼吟费诗工。

作者简介：明浙江钱塘人，字深甫，号瑞南。所著《遵生八笺》成书于万历十九年，对养生保健等方法，收辑甚备。另有《雅尚斋诗》。